
Forgalomterelés és lehajtó ág zárás az M5-ös autópálya Szeged felé vezető oldalán a Kecskemét dél csomópontbanKARBANTARTÁSI MUNKÁLAT
Típusa:
Lehajtó ág zárása
Helye:
M5-ös autópálya Szeged felé vezető oldalán, Kecskemét térségében
Munkavégzés várható kezdése:
2026. május 4.
Munkavégzés várható befejezése:
2026. május 22. 
Sebességkorlátozás:
60 és 80 km/h




Közlemény – 2026. május 4.
Az M5-ös autópálya Szeged felé vezető oldalán a 87-es és a 91-es kilométerszelvények között Kecskemét térségében 2026. május 4-től várhatóan 2026. május 22-ig burkolatfelújítási munkálatokat végeznek. A burkolatfelújítás ideje alatt forgalomterelés zajlik a 87-es és a 93-as kilométerszelvényeknél található műszaki átjárók között. 2026. május 5-től várhatóan 2026. május 20-ig az M5-ös autópálya Szeged felé vezető oldalán a 91-es kilométerszelvényben található Kecskemét dél csomópont lehajtó ága burkolatfelújítási munkálatok miatt lezárásra kerül. A főpályán irányonként kétszer két sáv áll a közlekedők rendelkezésére, kivéve a terelés kiépítésének és elbontásának idejét. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.
A munkálatok előreláthatóan 2026. május 4-én kezdődnek az érintett szakaszon. Az autópálya Szeged felé vezető oldalán a 87-es és a 93-as kilométerszelvények között a burkolatfelújítási munkálatok ideje alatt a forgalmat ideiglenesen az előző sávba és a szemközti oldal előző sávjába terelik, így biztosítva az autópályán a kétszer két sávot a forgalom számára.
2026. május 5. és 20. között az autópálya Szeged felé vezető oldalán a 91-es kilométerszelvényben található Kecskemét dél csomópontban az autópályáról nem lehet lehajtani, azonban az autópályára történő felhajtás csökkentett hosszon biztosított a forgalom részére. A terelés miatt az autópálya mindkét oldalán történő felhajtás során sárga, ideiglenesen kihelyezett terelőtáblák segítik a közlekedőket. Ezen időszak alatt az autópályáról történő lehajtás a 86-os kilométerszelvényben található Kecskemét nyugat csomópontban vagy a 103-as kilométerszelvényben található Kunszállás csomópontban lehetséges.
A munkálatok várhatóan 2026. május 22-én befejeződnek. Az érintett szakaszon 60 és 80 km/h sebességkorlátozásra kell számítani.
Az aktuális forgalomkorlátozásokról és terelésekről folyamatos tájékoztatást nyújt az Útinform a www.utinform.hu weboldalon, az AKA Zrt. a www.aka.hu honlapon és az üzemeltető A-WAY Zrt.
Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán és vigyázzanak a terelésben dolgozókra.
Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!
AKA Zrt.

